CELEX: 62008TN0141
Language: hu
Date: 2008-04-15 00:00:00
Title: T-141/08. sz. ügy: 2008. április 15-én benyújtott kereset – E.ON Energie kontra Bizottság

21.6.2008   
            
            
               HU
            
            
               Az Európai Unió Hivatalos Lapja
            
            
               C 158/18
            
         2008. április 15-én benyújtott kereset – E.ON Energie kontra Bizottság
   (T-141/08. sz. ügy)
   (2008/C 158/30)
   Az eljárás nyelve: német
   Felek
   
      Felperes: E.ON Energie AG (München, Németország) (képviselők: A. Röhling, C. Krohs és F. Dietrich Rechtsanwälte)
   
      Alperes: az Európai Közösségek Bizottsága
   Kereseti kérelmek
   A felperes azt kéri az Elsőfokú Bíróságtól, hogy:
   
               —
            
            
               semmisítse meg az alperes COMP/B-1/39.326 – E.ON Energie AG ügyben 2008. január 30-án hozott C(2008) 377 végleges határozatát;
            
         
               —
            
            
               másodlagosan csökkentse méltányos összegre a felperessel szemben kiszabott bírságot;
            
         
               —
            
            
               az alperest kötelezze az eljárás költségeinek viselésére.
            
         Jogalapok és fontosabb érvek
   A felperes a COMP/B-1/39.326 – E.ON Energie AG ügyben 2008. január 30-án hozott C(2008) 377 végleges bizottsági határozatot támadja. A Bizottság e határozatban bírságot szabott ki a felperessel szemben, mivel az feltörte a Bizottság képviselői által az 1/2003/EK rendelet (1) 20. cikke (2) bekezdésének d) pontja szerint elhelyezett pecsétet, és – legalábbis gondatlanul – megsértette e rendelet 23. cikke (1) bekezdésének e) pontját.
   A felperes a keresetének alátámasztására kilenc jogalapra hivatkozik. A felperes az első hat jogalapban megkísérli előadni, hogy a jogsértésre nincs elegendő bizonyíték. Különösen az alperes korlátlan bizonyítási terhének figyelmen kívül hagyását, a vizsgálati alapelv megsértését, a szabályos pecsételhelyezés téves feltételezését, a pecsét másnapi feltűnő állapotának téves feltételezését, a biztonsági fólia alkalmasságának téves feltételezését, valamint más lehetséges történések alperes általi figyelmen kívül hagyását kifogásolja.
   A felperes a hetedik jogalappal arra hivatkozik, hogy az alperes nem vette figyelembe az ártatlanság vélelmét, és így lényeges alaki és eljárási szabályokat sértett.
   Nyolcadik jogalapként a felperes előadja, hogy az alperes az 1/2003 rendelet 23. cikke szerinti vétkességi kifogást tévesen hozta fel.
   A felperes végül a bírság megállapítása során elkövetett jogsértésekre hivatkozik. A felperes álláspontja szerint sérült az önkényes eljárás tilalma, valamint az EK 253. cikk szerinti indokolási kötelezettség. Az alperes figyelmen kívül hagyott enyhítő körülményeket, és tévesen vett figyelembe súlyosító körülményeket.
   
      (1)  A Szerződés 81. és 82. cikkében meghatározott versenyszabályok végrehajtásáról szóló, 2002. december 16-i 1/2003/EK tanácsi rendelet (HL L 1., 1. o.; magyar nyelvű különkiadás 8. fejezet, 2. kötet, 205. o.).